
ఈ నగరం తాకని, ఏ వెన్నెల వానో కురిసే రాత్రిలో తడిచే పూలనుసున్నితంగా పరికించినట్టు, నీ చేతివేళ్లనితాకాలని అనుకుంటాను - అవేనిద్దురలో ఒక పక్కకి ఒత్తిగిల్లి, నాకు తెలియని భాషలో కలవరించే నీ చేతివేళ్లు - అద్దంపై పొగమంచుని తుడిచి ముఖాన్ని చూసుకున్నట్టుఅప్పుడొకగగుర్పాటు. ఉదయమంతా పొగచూరి మసిబారి ఇప్పుడిక ముడుతలు పడివెక్కి వెక్కి ఏడ్చి నిదురలోకి జారిన, పసిపాపల వంటి నీచేతివేళ్లు - చీపుర్లు అయిన చేతివేళ్లు. వంట గిన్నెలయ్యిన చేతివేళ్ళు. దుస్తులయ్యిన చేతివేళ్లు.సబ్బూ, రుబ్బురోలు పొత్రమూ, గదులూ మలమూ మూత్రమూ ఏర్పరిచినపసుపుపచ్చమరకలనూశుభ్రం చేసేశ్రమా అయిన చేతివేళ్ళు. నువ్వు కక్కుకున్నప్పుడు మట్టికుండై నిన్ను నింపుకున్నచేతివేళ్లు. అన్నం పెట్టే చేతివేళ్లు. నీకు నీళ్ళు తాపించే చేతివేళ్లుఅప్పుడప్పుడూతలుపుచాటునకండ్లల్లో నీళ్ళు కుక్కుకునే చేతివేళ్లు. అప్పుడప్పుడూ మూగవోయె చేతివేళ్లు. నుదురునిఅరచేతిలోకి వంపుకుని రాత్రంతా కూర్చునే చేతివేళ్లునిన్ను శపించలేని చేతివేళ్లునిన్ను దీవించే చేతివేళ్లు -నిన్ను ప్రేమించీ ప్రేమించీ గరకుగా మారి, ఇప్పుడిక ఒక కలత నిద్రలోపెరడులో ఆరవేసిన దుస్తులు రెపరెపా కొట్టుకుని, ఒక ముళ్ళతీగకు చుట్టుకునిఆగిపోయినట్టున్న, నీ చేతివేళ్లు - తిరిగి గాలికి కదిలితను కొద్దికొద్దిగా చిరుగుతూ, ముల్లుతో ఉండ లేకా, పూర్తిగా వొదిలి వెళ్లిపోలేకామరింతగా చీలిపోయే నీ చేతివేళ్లుచీకట్లో దీపాన్ని వెలిగించే చేతివేళ్లు - అదే దీపాన్ని ఆర్పుతూ మరెవరివో చేతివేళ్లు. ఇక మరి ఎక్కడిదో ఒక గాలి ఇక్కడవీచీ వీచీ, ఇక వీయలేక వెళ్ళిపోతేకాలం స్థంబించిన ఆ క్షణానఈ నగరం తాకిన, ఏ వానా కురియని రాత్రిలో సొమ్మసిల్లిన నీవంటి, అమ్మవంటినీ చేతివేళ్లని తాకాలని అనుకుంటాను. తాకుతాను - ఇంత ఎరుకతోనిన్ను తాకాకతాకడమంటే, తాను ఇతరమవ్వడం అని తెలిసాక, తాకడమే శోక నివారణ అని తెలిసాకఇక మునుపటిలా, నేను, నేనులాఎలా ఉండగలను?శ్రీకాంత్98486 66846

ee nagaram taakani, e vennela vano kurise raatrilo tadiche poolanusunnitamgaa parikinchinattu, nee chetivellanitakalani anukuntaanu - avenidduralo oka pakkaki ottigilli, naaku teliyani bhashalo kalavarinche nee chetivellu - addampai pogamanchuni tudichi mukhanni chusukunnattuappudu. udayamantaa pogachuri masibari ippudika mudutalu padivekki vekki edchi niduraloki jaarina, pasipaapala vanti neechetivellu - cheepurlu ayina chetivellu. vanta ginnelayyina chetivellu. dustulayyina chetivellu.sabboo, rubburolu potramuu, gaduluu malamuu moothramuu yerparichinapasupupachchammmer chesesrama ayina chetivellu. nuvvu kakkukunnappudu mattikundai ninnu nimpukunnachetivella. annam pette chetivellu. neeku neellu taapinche chetivelluappuduppa neellu kukkukune chetivellu. appudappuduu moogavoye chetivellu. nuduruniarachetiloki vampukuni raatrantaa koorchune chetivelluninnu sapinchaleni chetivelluninnu deevinche chetivellu -ninnu preminchi preminchi garakugaa maari, ippudika oka kalata nidraloperadulo aaravesina dustulu reparepa kottukuni, oka mullateegaku chuttukuniagipoyinata, nee chetivellu - tirigi gaaliki kadilitanu koddikoddigaa chirugutuu, mullutho unda leka, puurtigaa vodili vellipolekamaarintagaa cheelipoye nee chetivellucheekatlo deepaanni veliginche chetivellu - adhe deepaanni aarputuu marevarivo chetivellu. ika mari ekkadido oka gaali ikkadaveechii veechee, ika veeyaleka vellipotekalam sthambinchina aa kshanaaneee nagaram taakina, e vana kuriyani raatrilo sommasillina neevanti, ammavantinii chetivellani taakaalani anukuntaanu. taakutaanu - inta erukathoninnu takakatakadamante, taanu itaramavvadam ani telisaka, takadame shoka nivaarana ani telisaakaika munupatila, nenu, nenulayela undagalanu?srikant98486 66846